Folketing
2001-05-04

Jeg har et par spørgsmål til ministeren. Ministeren nævnede, at vi i bemærkningerne har skrevet, at der er tale om en ukontrolleret indvandring. Nu kan man jo se af ministerens sidste tal, at anderkendelsesprocenten er på 49. Det vil sige, at 51 pct. af de asylsøgere, der kommer ind, skal altså slet ikke have opholdstilladelse. Er det ikke det rene ressourcespild af danske skatteborgeres midler, at man ikke begrænser tilgangen, sådan at man undgår at få alle dem ind, der overhovedet ikke har et opholdsgrundlag? Så vil jeg godt spørge helt præcist: Hvor er det, det står i flygtningekonventionen, at vi har pligt til at behandle asylsøgeres sager, hvis vi giver dem ly og dermed allerede asyl? Så er jeg altså nødt til at korrigere ministeren, når ministeren siger, at ordningen med fingeraftryk er gennemført. Det er den ikke, ikke i de detaljer, der er beskrevet i beslutningsforslaget. Det er ikke gennemført, for der er ikke den samkøringsmulighed, som der burde være.